section_heading: Životopis
paragraph_text: Mira Sorvino je kćer glumca i redatelja Paula Sorvina i glumice Lorraine Davis. Najstarija je od njihovo troje djece. Diplomirala je političke znanosti na Harvardskom sveučilištu. Tijekom studija provela je godinu dana u Pekingu, gdje je usavršavala znanje kineskog jezika. Nakon diplome Sorvino je preselila u New York, gdje je 1993. debitirala na filmu u drami Među prijateljima. Nakon manje uloge u Redfordovom Kvizu, dobila je ulogu prostitutke Linde u komediji Woodyja Allena Moćna Afrodita iz 1995. godine. Film joj je donio popularnost i Oscara za najbolju sporednu glumicu.